Ponkama

Ponkama  () on kylä Karjalan tasavallan Kemin piirin Kuuseman kunnassa Venäjällä. Se sijaitsee Vienanmereen laskevan Ponkamajoen suussa 8 kilometriä Kuuseman asemalta itään. Kylässä on 57 asukasta (vuonna 2013).

Ponkama on vanha pomorilaiskyläGeneralnyi plan, s. 101.. 1800- ja 1900-lukujen vaihteessa se muodosti lähikylineen Arkangelin läänin Kemin kihlakuntaan kuuluneen volostin eli kunnan, joka käsitti Kalkalahden, Kesäjoen, Kriitinän, Ponkaman ja Ruokojärven kyläkunnat. Ponkaman volosti rajoittui pohjoisessa Kieretin, lännessä Vitsataipaleen ja Paanajärven sekä etelässä Usmanan volostiin ja Kemin kaupunkiin. Vuonna 1905 volostissa oli 1 758 asukasta. Ponkaman kylässä oli 40 taloa, kyytiasema, kirkko ja 305 asukasta.

Ponkaman volosti liitettiin vuonna 1927 pääosin Kemin ja pieneltä osin Kemijoen piiriinKarjalan kirja, s. 845–846.. Ponkamasta muodostettiin Kemin piirin kyläneuvosto, johon kuului myös Kuusema sekä joukko Muurmannin radan varrella sijainneita asutuksia. Vuonna 1933 kyläneuvostossa oli yli 1 900 asukasta, jotka olivat kansallisuudeltaan etupäässä venäläisiä. Ponkaman kylässä asukkaita oli 340.

Ponkamasta on tieyhteys KuusemaanGeneralnyi plan, s. 53.. Kylässä toiminut kalanviljelylaitos on suljettu kuljetusvaikeuksien takiaGeneralnyi plan, s. 39.. Palveluihin kuuluvat kerhotalo, lääkintäasema ja kauppaGeneralnyi plan, s. 16..

Kylällä on historiallisen asutuksen status. Sen rakennusmuistomerkkeihin kuuluu joukko vanhoja aittoja ja sauna.

Lähteet


Viitteet

Aiheesta muualla
 Ponkama Karjalan tasavallan matkailusivustolla 

Luokka:Kemin piirin asutut paikat
Luokka:Itä-Karjalan entiset kunnat